༄༅༅། །གསོལ་འདེབས་ཡིད་བཞིན་དབང་རྒྱལ་
ཞེས་བྱ་བ་བཞུགས་སོ། །
༄༅། །གང་གི་དྲིན་གྱིས་བདེ་བ་ཆེན་པོའི་གནས། །ཚེ་གཅིག་ཉིད་ལ་སྩོལ་
མཛད་དབང་གི་རྒྱལ། །བཅོམ་ལྡན་ཧེ་རུ་ཀ་དང་དབྱེར་མེད་པའི། །བློ་བཟང་
བསྟན་པའི་ཉི་མར་གསོལ་བ་འདེབས། །བློ་བཟང་ལུང་རྟོགས་བསྟན་པའི་མཁའ་
དབྱིངས་ངོས། །འཆད་རྩོད་རྩོམ་པའི་ཉི་མའི་འོད་སྟོང་གིས། །སྐལ་ལྡན་འགྲོ་བའི་
ཡིད་པད་རྒྱས་མཛད་པའི། །བློ་བཟང་བསྟན་པའི་ཉི་མར་གསོལ་བ་འདེབས། །བློ་
བཟང་རྒྱལ་བའི་བསྟན་པ་རྒྱས་པའི་སླད། །ཉི་མ་ཟླ་བ་སྲིད་འདིར་གནས་བར་
དུ། །ཟབ་རྒྱས་ཆོས་ཆར་ཕོབ་ལ་རྟག་བཞུགས་པར། །བློ་བཟང་བསྟན་པའི་ཉི་མར་
གསོལ་བ་འདེབས། །དེ་ལྟར་གསོལ་བ་བཏབ་པས་མགོན་ཁྱོད་ཀྱི། །འབྲལ་མེད་
བརྩེ་བ་ཆེན་པོས་རྗེས་བཟུང་ནས། །སྲས་བཅས་རྒྱལ་བའི་མཛད་པ་འཕྲིན་ལས་
རྣམས། །བསྒྲུབ་ལ་ཀུན་བཟང་འཇམ་དཔལ་ལྟར་གྱུར་ཅིག །གནས་སྐབས་མི་
འདོད་ཉེར་འཚེ་རྒུད་པ་ཡི། །མིང་ཡང་མེད་ཅིང་ཚེ་དཔལ་སྟོབས་འབྱོར་སོགས། །
རྫོགས་ལྡན་དུས་བཞིན་སྤྱོད་པའི་དགའ་སྟོན་གྱིས། །སིམ་པའི་ཚོར་བ་རྟག་ཏུ་མྱོང་
བར་ཤོག །མཆོག་གསུམ་དྲང་སྲོང་ལྷ་དང་རིག་འཛིན་གྱི། །ཐུགས་རྗེའི་ཡིད་
UR ༡
156

བཞིན་དབང་གི་རྒྱལ་བོ་ལ། །འཁོར་འདས་ཕུན་ཚོགས་ཀུན་སྩོལ་བཀྲ་ཤིས་ཀྱིས། །
ས་གསུམ་མ་ལུས་ཡོངས་སུ་ཁྱབ་པར་ཤོག །ཅེས་པ་འདི་ནི་དད་སྟོབས་ཡོན་ཏན་གྱིས་
མངོན་པར་མཐོ་བའི་གི་གི་བསོད་ནམས་དཔལ་འཛོམས་ལ་བདེ་མཆོག་སོགས་ཀྱི་དབང་བསྐུར་
བྱས་སྐབས་གི་གི་ཉིད་ཀྱིས་དངུལ་གྱི་མཎྜལ་ལྷ་རྫས་རྩེཪ་སོན་བཅས་གསོལ་འདེབས་འདི་ལྟ་བུ་
ཞིག་དགོས་ཞེས་བསྐུལ་བའི་ངོར་བློ་བཟང་བསྟན་པའི་ཉི་མས་མཚོ་བདུན་གྱི་དགོན་པར་སྦྱར་
བའི་ཡི་གེ་བ་ནི་རབ་འབྱམས་པ་འཇམ་དབྱངས་ཕུན་ཚོགས་ཀྱིས་བགྱིས་པའོ། ། ¸།།
!,,,,
157